Distant Drums

Iste articlo ye sobre una cinta estausunidense de l'anyo 1951; ta atros usos, se veiga Distant Drums (desambigación).

Distant Drums (títol orichinal en anglés, en aragonés Tambors lordos; estrenau en Aragón con o títol en castellano de Tambores lejanos) ye una cinta de western de cine estausunidense dirichida en 1951 por Raoul Walsh y producida por Milton Sperling ta la productora cinematografica United States Pictures, seguntes un guión adaptau por Niven Busch y Martin Rackin basau en una historia d'o mesmo Niven Busch. Con una dirección de fotografía de Sidney Hickox y una Banda Sonora Orichinal de Max Steiner, en l'elenco d'a cinta amanixen destacaus actors como Gary Cooper, Richard Webb, Mari Aldon, Arthur Hunnicutt, Carl Harbaugh, Robert Barrat y Ray Teal.

En ista cinta lo director fa bella cosa pareixida a un remake argumental d'una atra d'as suyas cintas anteriors, Objective, Burma! (1945), en amostrar como parte prencipal de l'argumento una marcha a traviés d'una selva tropical d'un grupo de soldaus arredolaus d'enemigos. Quim Casas: Películas clave del western, Ediciones Robinbook, S.L., Barcelona, 2007, ISBN 978-84-96222-88-5, p.92-93.

Distant Drums s'ambienta en o estau de Florida en 1840 mientres a Segunda guerra seminola. O rodache d'a cinta se fació en as selvas tropicals de Florida, en tenendo que contractar a nativos ta mantener luent d'os actors a aligátors, serpentes, reptils y atros animals periglosos, pero s'aconsiguió una bella escena con una filmación subacuatica d'a baralla entre lo capitán Richard Tufts y lo chefe Ocala.

 Argumento 
Mientres a Segunda guerra seminola en 1840 lo cheneral Zachary Taylor ninvía a lo tenient d'a United States Navy Richard Tufts y a lo suyo aduyant Monk en una remota isla en Florida ta encontrar-se con o capitán Quincy Wyatt, qui bi vive con o suyo fillo de cinco anyadas. Dende ixe puesto han de marchar contra una antiga fortificación espanyola, o castiello de San Marcos, y destruyir-la, en estar la base que fan servir os seminolas ta recibir as armas que lis portan os traficants espanyols; antiparte, en a base se i troban engarcholaus cuantos presoneros estausunidenses que han de liberar. Quincy Wyatt y los suyos soldaus cumplen a misión, en destruyendo lo castiello y liberando-ne-ie a los presoners. Una d'ixos presoners, Judy Beckett, desembolica una atraccción amorosa por Wyatt mientres que fuyen d'una colla de seminolas que los persiguen a traviés d'os Everglades. Lo viache se fa bien difícil por as condicions d'o terreno y tamién en estar perseguius por os indios, y bellos d'os soldaus mueren mientres a fuyida. A la fin Wyatt puet plegar en a suya casa, nomás ta descubrir que ye cremada y que lo suyo fillo ha despareixiu.

 Curiosidaz 
En ista cinta se fa servir por primera vegada un chilo conoixiu en o mundo d'o cine como chilo de Wilhelm en estar devorau un d'os soldaus por un aligátor americano. Se tracta d'un efecto de soniu que dende alavez s'ha feito servir en a-saber-las de cintas.

 Elenco Distant Drums en Internet Movie Database. 
 Actor  Papel  Notas  Gary Cooper  Capitán Quincy Wyatt   Mari Aldon  Judy Beckett   Richard Webb  Tenient Richard Tufts   Ray Teal  Soldau Mohair   Arthur Hunnicutt  Monk   Robert Barrat  Cheneral Zachary Taylor   Dany Aldon  Papel menor  No acreditau Carl Andre  Soldau  No acreditau Mel Archer  Soldau Jeremiah Hiff  No acreditau Gregg Barton  Soldau James W. Tasher  No acreditau Jere Beery Sr.  Indio muerto  No acreditau George Bell  Soldau  No acreditau Jimmie Booth  Soldau  No acreditau Rudy Bowman  Soldau  No acreditau Beverly Brandon  Mme. Duprez  No acreditada Bob Burns  Mesache indio  No acreditau Sidney Capo  Mesache indio  No acreditau Larry Carper  Chefe Ocala  No acreditau Clancy Cooper  Sarchento Shane  No acreditau Bob Folkerson  Soldau  No acreditau Carl Harbaugh  M. Duprez  No acreditau Adeline Hiatt  Muller india  No acreditada George Huggins  Soldau  No acreditau Roy Jenson  Soldau  No acreditau Johnny Kern  Soldau  No acreditau Kenneth MacDonald  Oficial d'Estau Mayor d'o cheneral  No acreditau Casey MacGregor  Soldau Sullivan  No acreditau Cactus Mack  Soldau  No acreditau Angelita McCall  Amelia  No acreditada Lee Roberts  Soldau Tibbett  No acreditau Dave Rochlen  Soldau  No acreditau George Scanlan  Bosun  No acreditau inger Stanley  Muller  No acreditada George Walsh  Papel menor  No acreditau Dan White  Cabo Peachtree  No acreditau Jack Williams  Soldau  No acreditau Sheb Wooley  Soldau Jessup  No acreditau

 Se veiga tamién 
 Cine en 1951.
 Cintas de 1951.

 Referencias 

 Vinclos externos 

  Distant Drums en Internet Movie Database.
  /  Distant Drums en FilmAffinity.
  Distant Drums en Rotten Tomatoes.
  Distant Drums en AllMovie.

Categoría:Cintas ambientadas en Florida
Categoría:Cintas ambientadas en 1840
Categoría:Cintas con banda sonora orichinal de Max Steiner
Categoría:Cintas con dirección de fotografía de Sidney Hickox
Categoría:Cintas con guión de Martin Rackin
Categoría:Cintas con guión de Niven Busch
Categoría:Cintas con montache de Folmar Blangsted
Categoría:Cintas dirichidas por Raoul Walsh
Categoría:Cintas de western
Categoría:Cintas d'Estaus Unius
Categoría:Cintas en anglés
Categoría:Cintas interpretadas por Gary Cooper
Categoría:Cintas interpretadas por Richard Webb
Categoría:Cintas interpretadas por Mari Aldon
Categoría:Cintas interpretadas por Arthur Hunnicutt
Categoría:Cintas interpretadas por Carl Harbaugh
Categoría:Cintas interpretadas por Robert Barrat
Categoría:Cintas interpretadas por Ray Teal
Categoría:Cintas producidas por Milton Sperling
Categoría:Cintas rodadas en Florida
Categoría:Cintas sobre as Guerras seminolas